CELEX: 62001TA0030
Language: hu
Date: 2009-09-09 00:00:00
Title: T-30/01–T-32/01. és T-86/02–T-88/02. sz. ügyek: Az Elsőfokú Bíróság 2009. szeptember 9-i ítélete — Diputación Foral de Álava és társai kontra Bizottság ( Állami támogatások — A tagállam valamely területi egysége által nyújtott adókedvezmények — Adómentességek — A támogatási programokat a közös piaccal összeegyeztethetetlennek nyilvánító és a kifizetett támogatások visszatéríttetését elrendelő határozatok — Új támogatásnak vagy létező támogatásnak való minősítés — Működési támogatások — A bizalomvédelem elve — A jogbiztonság elve — Az EK 88. cikk (2) bekezdése szerinti hivatalos vizsgálati eljárást megindító határozat — Okafogyottság )

24.10.2009   
            
            
               HU
            
            
               Az Európai Unió Hivatalos Lapja
            
            
               C 256/18
            
         Az Elsőfokú Bíróság 2009. szeptember 9-i ítélete — Diputación Foral de Álava és társai kontra Bizottság
   (T-30/01–T-32/01. és T-86/02–T-88/02. sz. ügyek) (1)
   
   („Állami támogatások - A tagállam valamely területi egysége által nyújtott adókedvezmények - Adómentességek - A támogatási programokat a közös piaccal összeegyeztethetetlennek nyilvánító és a kifizetett támogatások visszatéríttetését elrendelő határozatok - Új támogatásnak vagy létező támogatásnak való minősítés - Működési támogatások - A bizalomvédelem elve - A jogbiztonság elve - Az EK 88. cikk (2) bekezdése szerinti hivatalos vizsgálati eljárást megindító határozat - Okafogyottság”)
   2009/C 256/32
   Az eljárás nyelve: spanyol
   
      Felek
   
   
      Felperes a T-30/01. és T-86/02. sz. ügyekben: Territorio Histórico de Álava — Diputación Foral de Álava (Spanyolország), (képviselők: M. Morales Isasi és I. Sáenz-Cortabarría Fernández ügyvédek)
   
      Felperes a T-31/01. és T-88/02. sz. ügyekben: Territorio Histórico de Guipúzcoa — Diputación Foral de Guipúzcoa (Spanyolország), (képviselők: M. Morales Isasi és I. Sáenz-Cortabarría Fernández ügyvédek)
   
      Felperes a T-32/01. és T-87/02. sz. ügyekben: Territorio Histórico de Vizcaya — Diputación Foral de Vizcaya (Spanyolország), (képviselők: M. Morales Isasi és I. Sáenz-Cortabarría Fernández ügyvédek)
   
      Alperes: az Európai Közösségek Bizottsága (képviselők kezdetben a T-30/01–T-32/01. sz. ügyekben: J. Flett, S. Pardo és J. L. Buendía Sierra, valamint a T-86/02–T-88/02. sz. ügyekben: J. L. Buendía Sierra és F. Castillo de la Torre, később: F. Castillo de la Torre és C. Urraca Caviedes meghatalmazottak)
   
      A felpereseket támogató beavatkozók a T-86/02–T-88/02. sz. ügyekben: Comunidad autónoma del País Vasco — Gobierno Vasco (Spanyolország), (képviselők: M. Morales Isasi és I. Sáenz-Cortabarría Fernández ügyvédek) és Confederación Empresarial Vasca (Confebask) (Bilbao, Spanyolország), (képviselők: M. Araujo Boyd, L. Ortiz Blanco és V. Sopeña Blanco ügyvédek)
   
      Az alperest támogató beavatkozó: Comunidad autónoma de La Rioja (Spanyolország), (képviselők a T-86/02. és T-87/02. sz. ügyekben: J. M. Criado Gámez, valamint a T-88/02. sz. ügyben: I. Serrano Blanco ügyvédek)
   
      Az ügy tárgya
   
   A T-30/01–T-32/01. sz. ügyekben a Diputación Foral de Álava, a Diputación Foral de Guipúzcoa és a Diputación Foral de Vizcaya által elfogadott rendelkezésekkel bizonyos újonnan létrehozott vállalkozások számára a társasági adó alóli mentesség formájában nyújtott adókedvezményeket illetően az EK 88. cikk (2) bekezdése szerinti eljárást megindító 2000. november 28-i bizottsági határozat megsemmisítése iránti kérelem, valamint a T-86/02–T-88/02. sz. ügyekben a társasági adó alóli mentesség formájában az Álava (T-86/02.), Vizcaya (T-87/02.) és Guipúzcoa tartományban (T-88/02.) bizonyos újonnan létrehozott vállalkozások javára Spanyolország által 1993-ban végrehajtott állami támogatási programról szóló, 2001. december 20-i 2003/28/EK, 2003/86/EK és 2003/192/EK bizottsági határozatok (HL 2003. L 17., 20. o., HL 2003. L 40., 11. o., illetve HL 2003. L 77., 1. o.) megsemmisítése iránti kérelem.
   
      Az ítélet rendelkező része
   
   
               1.
            
            
               Az Elsőfokú Bíróság a T-30/01–T-32/01., T-86/02–T-88/02. sz. ügyeket ítélethozatal céljából egyesíti.
            
         
               2.
            
            
               A T-30/01–T-32/01. sz. ügyekben:
               
                           —
                        
                        
                           a keresetek okafogyottá váltak;
                        
                     
                           —
                        
                        
                           a Territorio Histórico de Álava — Diputación Foral de Álava, a Territorio Histórico de Guipúzcoa — Diputación Foral de Guipúzcoa és a Territorio Histórico de Vizcaya — Diputación Foral de Vizcaya viselik saját költségeiket, valamint a Bizottság részéről felmerült költségeket.
                        
                     
         
               3.
            
            
               A T-86/02–T-88/02. sz. ügyekben:
               
                           —
                        
                        
                           az Elsőfokú Bíróság a kereseteket elutasítja;
                        
                     
                           —
                        
                        
                           a Territorio Histórico de Álava — Diputación Foral de Álava, a Territorio Histórico de Guipúzcoa — Diputación Foral de Guipúzcoa és a Territorio Histórico de Vizcaya — Diputación Foral de Vizcaya viselik saját költségeiket, valamint a Bizottság és a Comunidad autónoma de La Rioja részéről felmerült költségeket;
                        
                     
                           —
                        
                        
                           a Comunidad autónoma del País Vasco — Gobierno Vasco és a Confederación Empresarial Vasca (Confebask) maguk viselik saját költségeiket.
                        
                     
         
      (1)  HL C 108, 2001.4.7.